CONVOCATORIA BOLSA PARA PRÁCTICAS NAS OFICINAS DE TURISMO
ADMINISTRACIÓN LOCAL — Municipal — Marín (Bolsas de emprego, 02/06/2015)

Con data 30 de abril de 2015 a Sra. Alcaldesa- Presidenta aprobou as bases e a convocatoria do procedemento de selección de un/unha bolseiro/bolseira paraa realización de prácticas laboráis en tarefas de información nas oficinas de Información Turística do Concello de Marín, así como a convocatoria de dito proceso selectivo. As presentes bases teñen por obxecto regular o procedemento de selección de UN/HA BOLSEIRO/BOLSEIRA PARA A REALIZACIÓN DE PRÁCTICAS LABORÁIS NAS OFICINAS DE INFORMACIÓN TURÍSTICA DO CONCELLO DE MARÍN. Para poder optar á condición de bolseiro/a, serán requisitos indispensables: 1.—Ter a nacionalidade española ou ser nacional dun país da unión europea e residente en España 2.—Estar en posesión do Título de Graduado/a ou Diplomado/a en Turismo, Técnico Superior en Guía, Información e Asistencias Turísticas ou de Técnico Superior en Información e Comercialización Turísticas, na data en que remate o praza de presentación de instancias de participación. Os títulos obtidos no estranxeiro ou en centros españois non estatais, deberán ser validados ou recoñecidos.3.—Non ter cumpridos os 31 anos na data en que remate o prazo de presentación de instancias para solicitar a participación.4.—Non estar incapacitado físicamente nen padecer enfermidade que poida impedir o desenvolvemento da actividade obxeto da bolsa.5.—Non ter sido beneficiario dunha bolsa remunerada de duración igual ou superior a un ano na Deputación Provincial de Pontevedra nin en calqueira dos entes, organismos ou entidades do sector público.6.—Non ter experiencia previa na profesión ou área de coñecementos, entendendo por tal non estar contratado polo grupo 1,2 ou 3 de cotización, por un periodo de tempo superior a 12 meses 7.—Acreditar o coñecemento da lingua galega, Nivel Celga IV ou equivalente ou superior.8.—Estar disposto a asumir os gastos desprazamento ó centro de traballo de destino.9.—Non estar incurso nalgunha das prohibicións sinaladas no artigo 13 da Lei 38/2003 de 17 de novembro, Xeral de Subvencións. A bolsa de estudos terá unha dotación de 800,00 €/mes, no caso dos graduados e diplomados, e de 700 €/mes, no caso dos técnicos superiores. O pagamento realizarase a partires da data da incorporación da persoa beneficaria, por mensualidades completas ou pola parte proporcional á parte do mes transcurrida dende a incorporación. O importe da bolsa será incompatible con calqueira outra actividade remunerada. No suposto de que o/a beneficiario/a da beca renuncie á mesma unha vez outorgada, aboaráselle a cantidade correspondente aos días transcorridos dende a súa incorporación e ate que se produza a renuncia. O/A bolseiro/bolseira non terá relación laboral nin contractual co Concello máis quedará incluido/a no Réxime Xeral da Seguridade Social, de acordo co previsto no RD 1493/2011 polo que se regulan os termos e as condicións de inclusión no Réxime Xeral da Seguridade Social das persoas que participen en programas de formación, en desenvolvemento do previsto na disposición adicional terceira, adecuación e modernización do sistema da Seguridade Social. A duración das actividades a realizar será de TRES MESES. As principáis labores que desenvolverá o/a bolseiro/bolseira, dentro da súa práctica laboral, consistirán en subministrar información turística tanto do Concello de Marín como doutras entidades públicas. A convocatoria do proceso de selección publicarase no Boletín Oficial da Provincia de Pontevedra, no Taboleiro de Anuncios da Casa do Concello e, en extracto, nun xornal de difusión local. As bases do proceso selectivo publicaranse no Boletín Oficial da Provincia de Pontevedra e no Taboleiro de Anuncios da Casa do Concello. As solicitudes para participar na selección, que se axustarán ao modelo que figura como Anexo I, deberán presentarse no Rexistro Xeral do Concello, ou por calqueira dos medios previstos no artigo 38.2 da Lei 30/1992 de Réxime Xurídico das Administracións Públicas e Procedemento Administrativo Común, nese caso deberá xustificar a data e hora da imposición da solicitude mediante o seu envío ao Concello vía fax ( 986882013), NO PRAZO DE DEZ (10) DÍAS HABILES A CONTAR DENDE O DÍA SEGUINTE AO DA PUBLICACIÓN DO ANUNCIO DA CONVOCATORIA NO BOLETIN OFICIAL DA PROVINCIA DE PONTEVEDRA. As instancias irán acompañadas dos seguintes documentos: 1.—Fotocopia do D. N. I. ou documento acreditativo da identidade.2.—Fotocopia da titulación exixida ou de estar en condicións de obtela na data en que remate o prazo de presentación de instancias.3.—certificado acredidativo de estar en posesión do coñecemento da lingua galega correspondente ao nivel CELGA IV.4.—declaración xurada de que a persoa interesada se compromete a renunciar, se fose seleccionado, a calqueira actividade remunerada durante a vixencia da bolsa ( Anexo II) 5.—informe ou certificado médico que acredite que o interesado non está incapacitado físicamente nen padece enfermidade que poida impedir o desenvolvemento das actic¡vidades que constitúan o obxeto da bolsa.6.—vida laboral expedida pola Tesorería Xeral da Seguridade Social actualizada, como mínimo, á data de publicación de estas bases non BOP.7.—declaración xurada do/a interesado/a de non ter sido beneficiario/a con anterioridade de ningunha outra bolsa remunerada de duración igual ou superior a doce meses na Deputación de Pontevedra nin en calqueira dos entes, organismos ou entidade do sector público ( Anexo II) 8.—declaración xurada de estar disposto a asumir os gastos desprazamento ó centro de traballo de destino ( Anexo II). 9.—Curriculum vitae debidamente acreditado.10.— Non estar incurso en ningunha das prohibicións sinaladas no artigo 13 da Lei 38/2003, de 17 de novembro, xeral de subvencións ( Anexo II). Rematado o prazo de presentación de instancias a Alcaldesa-Presidenta ditará resolución aprobando a listaxe provisional de admitidos e excluídos, así como as causas da súa exclusión. Esta Resolución será publicada no Taboleiro de Anuncios do Concello. Os aspirantes excluídos disporán dun prazo de CINCO (5) días hábiles a contar dende o día seguinte ao da publicación da resolución para a enmenda dos defectos ou omisións das súas solicitudes así como para efectuar reclamacións. Rematado dito prazo a Alcaldesa dictará resolución pola que aprobará a listaxe definitiva de aspirantes admitidos e excluídos. No caso de que dende un primeiro momento non houbese ningún aspirante excluído, ditarase resolución aprobando a listaxe definitiva de admitidos. Esta resolución será publicada no taboleiro de anuncios da Casa do Concello. O proceso de selección desenvolverase en dúas fases. A primeira, concurso, consistirá na valoración da documentación presentada polos aspirantes admitidos, e a segunda, será unha entrevista persoal dos aspirantes. A Comisión de selección valorará os méritos acreditados polos interesados segundo o seguinte baremo: 1. Expediente académico: ata un máximo de 4,00 puntos. No caso de expedientes académicos nos que non conste a nota media, calculada para as titulacións universitarias polo R. d. 1125/03 e para os ciclos de formación profesional polo R. d.1147/2011, do 29 de xullo, valorarase con 0,00 puntos. No caso de que algunha das titulacións convocadas non estea calculada polas referidas normas ou estas non se especifiquen poderase establecer un sistema de valoración proporcional. — Matrícula de honra: 4 puntos — Sobresaínte ( 9,0-10): 3 puntos — Notable (7,0-8,9): 2 puntos — Aprobado (5,0-6,9): 1 puntos 2. Por posuír unha titulación superior distinta á esixida nas bases da convocatoria 0,50 puntos por título, ata un máximo de 2 puntos.3. Por cursos universitarios de posgrao, doutoramento ou máster dunha duración superior a 150 horas, relacionados co contido da bolsa, 0,50 puntos por cada un, ata un máximo de 1,5 puntos.4. Por cursos de idioma estranxeiro de nivel B1 ou superior, 0,50 puntos por cada nivel superior acadado, ata un máximo de 2,00 puntos.5. Por transcorrer catro ou máis anos desde a finalización dos estudos de maior nivel acreditados dos esixidos para participar na selección: 0,50 puntos.6. Por transcorrer entre tres e catro anos desde a finalización dos estudos de maior nivel acreditados dos esixidos para participar na selección: 0,40 puntos.7. Por transcorrer entre dous e tres anos desde a finalización dos estudos de maior nivel acreditados dos esixidos para participar na selección: 0,30 puntos.8. Por transcorrer menos de dous anos desde a finalización dos estudos de maior nivel acreditados dos esixidos para participar na selección: 0,20 puntos. As puntuacións outorgadas serán publicadas no taboleiro de anuncios con antelación á data da entrevista. A entrevista terá lugar unha vez concluída a valoración de méritos. A entrevista versará sobre o seu currículo e nivel de idiomas dos apirantes, a fin de poder comprobar a preparación dos candidatos nas materias relacionadas coas actividades que se van desenvolver no centro de destino. A entrevista será valorada de cero a dous puntos. A PUNTUACIÓN TOTAL do proceso selectivo virá dada pola suma dos méritos acreditados e a puntuación da entrevista. A Comisión cualificadora, unha vez valorados os méritos e efectuada a entrevista persoal/ efectuará proposta de adxudicación da beca a favor da persoa que obtivese a maior puntuación total no proceso de selección. No caso de que dous ou máis solicitantes acadasen a mesma puntuación total, proporase a adxudicación ao/á solicitante que non gozase de beca para prácticas nas Oficinas de Turismo do Concello de Marín con anterioridade e, de manterse a igualdade, adxudicaríase ao/á de maior idade. A Alcaldesa, á vista da proposta formulada pola Comisión, resolverá a selección. Rematado o proceso selectivo publicarase no taboleiro do Concello a listaxe coa puntuación total acadada polos/polas aspirantes de maior a menor puntuación. Os aspirantes disporán dun prazo de TRES DÍAS HÁBILES, a contar ende o día seguinte á súa publicación no Taboleiro de Anuncios do Concello, para presentar reclamacións a dita listaxe. A devandita listaxe e, pola orde de puntuación indicada, servirá á Alcaldía para resolver a adxudicación da beca ofertada e para cubrir as baixas, renuncias, etc que poidan acontecer, así como para o suposto de que o Concello acorde a asignación de novas bolsas de estudios para a realización das referidas actividades de información turística. A Comisión cualificadora estará integrada por: — Un Presidente que será un/unha funcionario/a de carreira ou persoal laboral fixo do Concello de Marín ou de calqueira outra Administracion con titulación igual ou superior a esixida para a bolsa de estudos convocada, nomeado/nomeada pola Alcaldía a proposta da Concelleira Delegada de Turismo. — O/a Secretario/Secretaria do Concello ou funcionario/funcionaria de carreira do Concello de Marín con titulación igual ou superior á esixida para a bolsa de estudos convocada en quen aquel delegue, que actuará como Secretario do Comité con voz e voto. — Un vogal, funcionario/funcionaria de carreira ou persoal laboral fixo do Concello de Marín ou de calqueira outra Administracion, con titulación igual ou superior a esixida para a bolsa de estudos convocada, designado pola Alcaldía a proposta da Xunta de Persoal do Concello, pero que actuará en todo caso a título individual. No caso de que se produza a renuncia por parte da persoa que resulte adxudicataria, a Sra. Alcaldesa-Presidenta poderá proceder ao nomeamento do/da seguinte peticionario/peticionaria que obtivese maior puntuación polo tempo que reste ate a finalización do período de duración da Bolsa de estudios, reducíndose proporcionalmente a contía da Bolsa de estudios, procedéndose do mesmo xeito en renuncias sucesivas. As persoas beneficiarias das Bolsas de estudios desenvolveran a súa actividade baixo a dirección da Concelleira de Turismo e deberán presentar, antes de que trasncorran os últimos quince días do período de duración da Bolsa de estudios, unha memoria na que se recolla unha referencia dos traballos realizados, unha valoración dos recursos turísticos ofertados, demandas dos/as turistas, deficiencias dos servizos e proposta de accións para mellorar la oferta turística municipal. A bolsa será incompatible con calqueira outras actividade remunerada, calqueira que sexa a súa natureza. A persoa beneficiaria deberá de observar o horario de traballo e a disciplina do centro ou entidade na que se desenvolvan as actividades da práctica laboral. En Marín a 30 de abril de 2015.—A Alcaldesa – Presidenta, María Ramallo Vázquez.